หุ้นปิดบวก0.79จุดนักลงทุนขายทำกำไร
ตลาดหุ้นวันที่ 29 มิ.ย. ดัชนีปิดที่ระดับ  1,172.11 จุด เพิ่มขึ้น  0.79 จุด หรือ  0.07%  มูลค่าการซื้อขาย33,552.57 ล้านบาท
29 มิ.ย. 2555

ตลาดหุ้นวันที่ 29 มิ.ย. ดัชนีปิดที่ระดับ  1,172.11 จุด เพิ่มขึ้น  0.79 จุด หรือ  0.07%  มูลค่าการซื้อขาย33,552.57 ล้านบาท
นายพงษ์ภัทร  สิริพิพัฒน์  ผู้ช่วยผู้จัดการฝ่ายวิเคราะห์หลักทรัพย์  บล.เคจีไอ(ประเทศไทย) กล่าวว่า ตลาดหุ้นวันนี้แกว่งตัวขึ้นลงแรง จากช่วงเช้าบวกกว่า 10 จุดถูกแรงขายทำกำไรช่วงบ่ายหลังจากช่วงเช้าได้ปัจจัยหนุนหลังประธานสภาอียูจะให้เงินช่วยเหลือโดยตรงแก่ธนาคารที่มีปัญหา ทำให้หนี้สาธารณะไม่เพิ่มขึ้น 
"ช่วงนี้หุ้นจะขึ้นแรงก่อนมีมาตรการอะไรออกมา หากผลออกมาเป็นไปตามที่ตลาดคาดหรือไม่ได้ดีกว่าคาด นักลงทุนจะทำกำไรออกมาก่อน โดยการทำปิดวินโดว์ เดรสซิ่งงวดครึ่งปีนั้นน่าจะทำไปเมื่อวานนี้แล้ว"นายพงษ์ภัทร กล่าว 
สำหรับแนวโน้มตลาดหุ้นสัปดาห์หน้าคาดว่าดัชนีอาจย่อตัว ก่อนค่อยๆ ปรับขึ้น เนื่องจากธนาคารกลางยุโรปจะมีการประชุมวันพฤหัสหน้า ตลาดประเมินว่าจะลดดอกเบี้ย 0.25-0.50% โดยมองแนวต้านดัชนีอยู่ที่ 1,190-1,210 จุด และแนวรับ1,165 และ 1,160 จุด
หลักทรัพย์ 5อันดับแรกที่มีมูลค่าการซื้อขายสูงสุด ได้แก่CPALL  มูลค่าการซื้อขาย 1,869.42 ล้านบาท  ปิดที่ 35.50  บาท ลดลง 1.25  บาท หรือ  -3.40%INTUCH  มูลค่าการซื้อขาย 1,538.52 ล้านบาท  ปิดที่  60.75  บาท  เพิ่มขึ้น 1 บาท หรือ 1.67%PTT    มูลค่าการซื้อขาย  1,450.87  ล้านบาท  ปิดที่ 323 บาท เพิ่มขึ้น 3   บาท หรือ  0.94%BBL   มูลค่าการซื้อขาย 1,204.89 ล้านบาท  ปิดที่  191.50  บาท เพิ่มขึ้น 4  บาท หรือ  2.13%KBANK  มูลค่าการซื้อขาย 1,193.66  ล้านบาท  ปิดที่  162 บาท ไม่เปลี่ยนแปลง